जासूसी उपग्रह विकसित कर रहे हैं अमेरिका-जर्मनी  
केबलों में बताया गया है कि फ्रांस के विरोध के बावजूद जर्मनी और अमेरिका संयुक्त रूप से खुफिया जासूसी उपग्रह विकसित कर रहे हैं।
जारी किए गए अमेरिकी कूटनीतिक केबलों में सोमवार को बताया गया है कि फ्रांस के विरोध के बावजूद जर्मनी और अमेरिका संयुक्त रूप से खुफिया जासूसी उपग्रह विकसित कर रहे हैं।  केबलों के अनुसार, एचआईआरओएस नामक एक व्यवसायिक परियोजना के तहत जर्मनी और अमेरिका खुफिया जासूसी उपग्रह विकसित कर रहे हैं। ये उपग्रह रात को इन्फ्रारेड तस्वीरें लेने में सक्षम होंगे। बर्लिन स्थित अमेरिकी दूतावास के ये केबल विकिलीक्स द्वारा जारी किए गए और इन्हें नार्वे के दैनिक आफेनपोस्टेन ने हासिल किए।